Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: (Miniszteri Bizottság) Ajánlásai egyes állatfajok szállítására. Magyarországon lásd még a 13/1999. (IV.28) KHVM–FM együttes rendeletet.
Paragraph Index: 343

c) a vízben mérhetõ aktivitás a 2.2.7.4.7 és a 2.2.7.4.8 pont szerinti kioldódási vizsgálat során nem haladja meg a 2 kBq értéket; vagy helyette a zárt sugárforrásoknál az ISO 9978:1992 „Sugárzás elleni védelem – Zárt radioaktív sugárforrások – Zártságvizsgálati eljárások” szabvány alapján, a zártság mértékének megállapítására végzendõ térfogati szivárgást meghatározó vizsgálat hatására nem lépi túl az elfogadott küszöböt, amely az illetékes hatóság számára elfogadható. 2.2.7.4.3 A 2.2.7.4.2 pontban meghatározott teljesítményszintnek való megfelelõséget a 6.4.12.1 és a 6.4.12.2 bekezdés szerint kell bizonyítani. 2.2.7.4.4 A különleges formájú radioaktív anyagból álló vagy azt modellezõ mintadarabokat a 2.2.7.4.5 pontban meghatározott ejtési, ütési, hajlítási és hõpróbának vagy a 2.2.7.4.6 pontban engedélyezett alternatív próbáknak kell kitenni. Minden vizsgálathoz használható másik mintadarab. Mindegyik vizsgálat után egy kioldódás- vagy térfogatveszteségvizsgálatot kell végezni a mintán olyan eljárással, amely legalább olyan pontos, mint a nem diszpergálódó szilárd anyagra a 2.2.7.4.7 pontban megadott, ill. kapszulázott (tokozott) anyagra a 2.2.7.4.8 pontban megadott próbák. 2.2.7.4.5 A megfelelõ vizsgálati eljárások a következõk:

Source: https://magyarkozlony.hu/hivatalos-lapok/5edcf8da753b633d66a6a31517ab04bd8bf2bc4b/dokumentumok/0b8210bca184acf3f7154a86bac77f26215747f7/letoltes